Barcode: 5430000504904 (EAN / EAN-13)
waarvan Suikers 23,9 g
Product toegevoegd op 6 september 2019 om 13:50:15 CEST door kiliweb.
Laatste wijziging productpagina op 6 september 2019 om 13:50:16 CEST door kiliweb.
Productpagina ook bewerkt door yuka.SGY5WUNyd3N1T3N1Z3NJTW9rdkw0dFVrNUk2WURXNk1KdU1NSWc9PQ. Kameel – Kwarantyn op Rebusfontein – Kameel se gebabbel
On Maart 11, 2020 By KameelIn Uitdagings
In ‘n gesprek op ons Damesgroep het Una gesê sy wens sy het ‘n plantjie vir elke Towerin gehad, en wanneer een van ons verlep voel kon sy haar tuinvurk en gietertjie vat en aandag aan daardie betrokke plantjie gee. Kort daarna het sy egter besin… gesê die plante sal nie goed doen onder haar sorg nie want sy het nie groen vingers nie. Positief het voorgestel ons gaan almal vir ‘n ruk onder kwarantyn vir die pyn na Rebusfontein.
Vir wat ek so ‘n spul bagasie gepak het weet ek nie; seker diep binne my gehoop ek kan vir altyd in Rebusfontein bly, en nooit weer die werklikheid in die oë kyk nie.
Met Geluk in my arms stap ek na buite om Blommetjie te groet. “Ons is terug Blommetjie, ons is terug,” lag ek en draai van pure opgewondenheid ‘n paar keer in die rondte. Bad idea!!! Ek slinger vervaard rond. Geluk spring uit my arms, en ek beland hande viervoet op die grond. Dis soos Lorenzo my aantref. Hy help my ewe galant op, en kyk met besorgde oë oor sy masker na my. “I’m ok,” lag ek en bedank hom vir sy hulp. Dan eers sien ek die papiersak in sy hand. Hoekom lyk die man so hartseer wonder ek, en loer binne die sak wat hy na my toe uithou. Country Fresh se blueberry cheesecake roomys staar my in die gesig. “Ah, thank you Lorenzo, it’s my favourite….” dan tref die waarheid my. Die masker, sy hartseer oë en eienaardige teruggetrokkenheid. “My goodness Lorenzo do you want to tell me……” en die volgende minuut of twee rammel ek die Towerinne se keuses as laaste gereg vir hom af. Waar de swernoot gaan hy in elk geval vir Vuurvliegie paella kry… en vir Una haar Bali geregte? Die man se omgee is merkwaardig…. maar nou het hy dit darem te vêr gevat. Ek verduidelik aan hom dat ons almal onder kwarantyn vir pyn op Rebusfontein saamgetrek het, en vir geen ander rede nie.
Ek gaan bêre die roomys in die vrieskas… dit gee bietjie karakter aan my yskas, en stap na Una se huisie toe. Sy sit op die grond, tuinvurk in die hand en omring met plantjies. Langs haar staan ‘n splinternuwe gietertjie. “Jy lyk hard besig,” sê ek…. “en ek hoef nie te raai waaroor dit gaan nie.” Blinkoog, en met ‘n modderstreep oor haar wang kyk sy op. Ek glimlag toe ek die groen tuinhandskoene sien. “Jy reken dit gaan help?” vra ek en wys na haar hande. Ons begin lag… eers giggelend, en dan al harder. My bene gee onder my pad en saam lê ons op die gras en skater. Trane loop oor ons wange, maar hierdie is trane van vreugde, nie van pyn en hartseer oor soveel gebrokenheid in ons lewens nie. Lag is voorwaar medisyne vir die siel!!!
15 gedagtes oor “Kameel – Kwarantyn op Rebusfontein”
Ag dankie tog!! Solank ek nog kan lag is daar hoop. So bly vir blogmaats wat saam voel en lag..
Maart 11, 2020 om 2:51 nm	 Antwoord
Ons moet lag Bondels, al grawe ons diep ons moet lag!!!
Maart 11, 2020 om 2:53 nm	 Antwoord
jy is reg Kameel, ek kom nou daar langs jou en Una op die gras le en saam lag
Maart 11, 2020 om 6:12 nm
Ag Kameeltjie, hoe goed doen jy nie my stukkende hart nie! Net om so saam met jou op die gras te lê en skater help baie. Baie. Ek sal nie die tuinvurkie laat los nie, want ek moet probeer om die grond om ons plantjies effe los te kry. Vir suurstof. Vir suurstof.
Net om op Rebus te wees, Rebus te ‘voel,’ dis klaar genoeg. Want dis hier waar ons kan tol en draai tot ons omval. En dan net stil kan bly lê.
Maart 11, 2020 om 2:58 nm	 Antwoord
Dit is so Una, net om daaroor te skryf en myself in te leef daarin doen my klaar die wêreld se goed. Hou maar daardie tuinvurkie byderhand. Onthou net die groen tuinhandskoene 😊
Maart 11, 2020 om 3:03 nm	 Antwoord
Ag ek is bly ons trek weer saam….nou gaan die son nog helderder skyn!
Maart 11, 2020 om 3:49 nm	 Antwoord
Definitief. My gemoed voel sommer ligter.
Maart 11, 2020 om 7:26 nm	 Antwoord
Maart 11, 2020 om 7:38 nm
Ek en Seegoogga is ook op pad.
Maart 11, 2020 om 4:04 nm	 Antwoord
Ek sien en voel julle lag! 😁
Maart 11, 2020 om 4:08 nm	 Antwoord
Jy is mos ook oppad na die pret toe. Ons kyk uit vir jou karretjie 😊
Maart 11, 2020 om 7:25 nm	 Antwoord
Ek is reeds hier. Kyk bietjie.
Maart 11, 2020 om 9:40 nm
Sjym man, het die arme Lorenzo gedink ons is op sterwe na dood aan die Virus? Ons weet mos darem hoe om hande te was – nie dat dit enige waarborg is nie, maar ons pas maar die goeie higiëne toe.
Maart 11, 2020 om 4:17 nm	 Antwoord
Lyk my hy het hom gereed gemaak vir die ergste 🤔 Ag toggie ja die handewassery!!!
Maart 11, 2020 om 6:52 nm	 Antwoord
Terugklingel: My Rebusfontein – toortsie.com